Caldas da Rainha

**Caldas da Rainha** estas portugala urbo en la distrikto Leiria, Centra regiono kaj subregiono Okcidento kun ĉirkaŭ 30 400 loĝantoj. Ĝi estas sidejo de municipo kun 255,87&nbsp;km² kaj 50 917 loĝantoj (2001), subdividita en 12 fregezioj. La municipo havas limon nordoriente kun Alcobaça, oriente kun Rio Maior, sude kun Cadaval, okcidente kun Bombarral kaj Óbidos kaj nordokcidente kun Atlantiko.

Ankoraŭ nuntempe, la urbo Caldas da Rainha (Banloko de la reĝino) retenas la blazonon de la reĝino Leonor, akompanita de la emblemo de la reĝo Johano la 2-a (la pelikano). Retenante tiujn blazonojn, la urbo estas unu el malmultaj lokoj de la lando kiuj uzas blazonon antaŭan al la normigo de la municipa heraldiko fare meze de la 20-a jarcento, kaj tian ĝi ne kongruas kun la valida nuna juro.

## Historio 
eta|maldekstra|250ra|Preĝejo
eta|maldekstra|250ra|Sonorilturo
Oni rakontas, ke en 1484 dum vojaĝo de Óbidos al Batalha, la reĝino Leonor, edzino de la reĝo Johano la 2-a, kaj ŝia akompanantaro, preterpasis lokon kie lokanoj estis banante sin en fortodoraj akvoj. LA reĝino pridemandis la aferon, ĉefe ke tiam banado ne estis ofta kaj ĉefe ne en fortodoraj akvoj, kaj oni respondis, ke ili estas malsanoj, kaj ke tiuj akvoj estas kuracaj. La reĝino volis pruvi la aferon kaj same banis sin, ĉar ankaŭ ŝi estas malsana (ne estas interkonsento ĉu pro brustovundo, ĉu ĉe la haŭto, ĉu pro brakvundo). Laŭ la legendo, ŝi kuraciĝis kaj la sekvan jaron ordonis tie starigi termobanan hospitalon. Helpe, la reĝino fondis malgrandan setlejon kun tri dek lokanoj, kaj havigis favorojn eviti impostojn kaj vend-aĉetajn privilegiojn.

La disvolvigon de Caldas da Rainha iniciatis Afonso la 6-a, kiu ordonis rekonstrui kaj ampleksigi la hospitalon. Dum dek tri jaroj, ĝis la fino de sia vivo, lo, la reĝa familio kaj la kortego ofte ĝuis la kuraclokon, kio rezultis en la disvolvigo de la urbo. Caldas da Rainha atingis la statuson de *vila* en 1511. Tamen spite la disvolvigon kaj prosperon el la Mezepoko ĝis la Moderna epoko, la municipa konsilio de Caldas da Rainha estis kreita nur en 1821.

Dum la 19-a jarcento la urbo ege prosperis, pro la modo de la kuracloko de varmaj akvoj, kie oftis la plej altaj aociaj klasoj serĉe de sulfurakvoj por kuractraktado. Komplemente, abundo de argilo en la areo, permesis la disvolvigon de nombraj fabrikoj de ceramiko, kiu faris la tiaman urbeton unu el ĉefaj produktantoj de ceramiko el la lando, elstare ĉe la verkoj de Rafael Bordalo Pinheiro dekomence en la *Fábrica de Faianças das Caldas da Rainha*, inter 1884 kaj 1907.

La popolkresko pluis dum la 20-a jarcento, kaj la urbeton oni plialtigis al kategorio de urbo en 1927. Aliaj artoj krom ceramiko prosperis, kiel pentraĵo kaj skulptaĵo, kio faris Caldas da Rainha grava centro de bildartoj, en kiu elstaris artistoj kiel José Malhoa, António Duarte kaj João Fragoso.

La malsukcesa ribelo "Levantamento das Caldas", en 16a de Marto 1974, estis pionira de la Revolucio de la Diantoj de 25a de Aprilo 1974.

## Submunicipoj 
Caldas da Rainha estas subdivifita en la jenaj 12 fregezioj:
eta|maldekstre|230ra|A dos Francos
* A dos Francos
* Alvorninha
* Carvalhal Benfeito
* Foz do Arelho
* Landal
* Nadadouro
* Nossa Senhora do Pópulo, Coto e São Gregório (Caldas da Rainha)
* Salir de Matos
* Santa Catarina
* Santo Onofre e Serra do Bouro (Caldas da Rainha)
* Tornada e Salir do Porto
* Vidais

## Vidindaĵoj 
* Poŝtejo Estação da Malaposta do Casal dos Carreiros
* Preĝejo de Caldas da Rainha aŭ de Nossa Senhora do Pópulo
* Muzeo de José Malhoa
* Fontano Chafariz das Cinco Bicas
* Ermitejo de São Sebastião (Caldas da Rainha)
* Ermitejo do Espírito Santo
* Muzeoj de Ceramiko de Biciklado kaj de la Hospitalo kaj de Caldas
* Centro de Artoj
* Modernisma stacidomo
* Arbaro Mata Rainha D. Leonor

## Bildoj 

Centro Cultural e de Congressos das Caldas da Rainha 02.jpg|Kulturdomo kaj kongresejo
Igreja Nossa Senhora Pópulo Caldas da Rainha IMG 7081.JPG|Interno de la preĝejo
Igreja Nossa Senhora Pópulo Caldas da Rainha IMG 7077.JPG|Predikejo
Caldas da Rainha Parque.jpg|Parko
Caldas da Rainha Arte Nova.jpg|Modernisma konstruaĵo
Alcobaça.mosteiro.coutos.alvorninha.n.s.visitacao.jpg|Alvorninha
Foz arelho 1.jpg|Foz do Arelho
Fachada mais vísivel da Igreja Paroquial de Salir de Matos.jpg|Salir de Matos
View of Salir do Porto from Miradouro of Salir do Porto.jpg|Salir do Porto
Igr matriz tornada.jpg|Tornada
Museu José Malhoa, Entrada Principal.jpg|Muzeo José Malhoa
Jose malhoa bebados.jpg|"La ebriuloj", pentraĵo de José Malhoa
Chafariz das 5 bicas.jpg|Fontano Chafariz das Cinco Bicas
Ch 5 bicas 6.jpg|Fontano Chafariz das Cinco Bicas, detale
Igr esp santo c rainha 1.JPG|Ermitejo do Espírito Santo
Centro artes caldas rainha 1.JPG|Skulptaĵo en la Centro de Artoj
Palacete visconde de sacavem.jpeg|Muzeo de Ceramiko
Mata rainha d leonor 2.JPG|Arbaro Mata Rainha D. Leonor

## Vidu ankaŭ 
* Caldas da Rainha (stacidomo)
* Salir do Porto (stacidomo)

## Eksteraj ligiloj 
* oficiala retejo de la municipo
* Gazeta das Caldas, ĉiusemajnaĵo
* Jornal das Caldas, ĉiusemajnaĵo


Kategorio:Urboj de Portugalio
Kategorio:Distrikto Leiria